# Επίσημη Εφημερίδα C 93A/19 Μ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 93A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος19 Μαρτίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 93A

Έκδοση στην ελληνική γλώσσα

Ανακοινώσεις και Πληροφορίες

64ό έτος19 Μαρτίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 93 A/01 | Γενική Διεύθυνση Διεθνών Εταιρικών Σχέσεων — Προκήρυξη κενής θέσης διευθυντή/διευθύντριας (Βαθμός AD 14) (άρθρο 29 παράγραφος 2 του κανονισμού υπηρεσιακής κατάστασης) COM/2021/10402 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 93 A/01

Γενική Διεύθυνση Διεθνών Εταιρικών Σχέσεων — Προκήρυξη κενής θέσης διευθυντή/διευθύντριας (Βαθμός AD 14) (άρθρο 29 παράγραφος 2 του κανονισμού υπηρεσιακής κατάστασης) COM/2021/10402

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 19.3.2021 | EL | Επίσημη Εφημερίδα της Ευρωπαϊκής Ένωσης | CA 93/1 |
| --- | --- | --- | --- |

19.3.2021

EL

Επίσημη Εφημερίδα της Ευρωπαϊκής Ένωσης

CA 93/1

---

Γενική Διεύθυνση Διεθνών Εταιρικών Σχέσεων

Προκήρυξη κενής θέσης διευθυντή/διευθύντριας (Βαθμός AD 14)

(άρθρο 29 παράγραφος 2 του κανονισμού υπηρεσιακής κατάστασης)

COM/2021/10402

(2021/C 93 A/01)

Ποιοι είμαστε

Αποστολή της Γενικής Διεύθυνσης Διεθνών Εταιρικών Σχέσεων (στο εξής: ΓΔ INTPA) είναι να συμβάλλει στη βιώσιμη ανάπτυξη, την εξάλειψη της φτώχειας, την ειρήνη και την προστασία των ανθρωπίνων δικαιωμάτων, μέσω διεθνών εταιρικών σχέσεων που προβάλλουν και προωθούν τις ευρωπαϊκές αξίες και συμφέροντα.

Η ΓΔ INTPA έχει ηγετικό ρόλο στη διαμόρφωση των πολιτικών της ΕΕ στον τομέα της διεθνούς συνεργασίας και στην οικοδόμηση εταιρικών σχέσεων με χώρες και διεθνείς οργανισμούς σε ολόκληρο τον κόσμο. Η ΓΔ INTPA συνεργάζεται στενά με τις υπηρεσίες της Επιτροπής για να διασφαλίζει ότι η εξωτερική διάσταση των πολιτικών της ΕΕ ενισχύει τη δράση της Ένωσης στον κόσμο. Η ΓΔ INTPA συνεργάζεται στενά με τα κράτη μέλη στο πλαίσιο μιας έντονα συνεργατικής προσέγγισης του τύπου «Ομάδα Ευρώπη» για την προαγωγή του παγκόσμιου θεματολογίου της ΕΕ. Η ΓΔ INTPA έχει ως βάσεις της δράσης της το διεθνές δίκαιο και την αρχή της πολυμέρειας, βρίσκεται δε στην πρώτη γραμμή των προσπαθειών της Ευρωπαϊκής Ένωσης για την πραγμάτωση παγκόσμιων δεσμεύσεων, ιδίως των Στόχων Βιώσιμης Ανάπτυξης και της Ατζέντας των Ηνωμένων Εθνών για το 2030 και της συμφωνίας του Παρισιού για την κλιματική αλλαγή.

Η ΓΔ INTPA είναι αρμόδια, είτε μόνη της είτε από κοινού με την Ευρωπαϊκή Υπηρεσία Εξωτερικής Δράσης, για τον πολυετή προγραμματισμό και την εφαρμογή των μέσων εξωτερικής δράσης της ΕΕ. Η ΓΔ INTPA υλοποιεί τις πολιτικές και τα προγράμματά της μέσω των αντιπροσωπειών της Ευρωπαϊκής Ένωσης σε χώρες-εταίρους και διεθνείς οργανισμούς. Προς τον σκοπό αυτό, καθορίζει, θεσπίζει και διαχειρίζεται τα συστήματα διοίκησης, εποπτείας, υποστήριξης και ελέγχου που απαιτούνται για να διασφαλίζονται τα υψηλότερα επίπεδα κανονικότητας, ποιότητας, αντικτύπου και προβολής των προγραμμάτων που υλοποιούνται.

Η Διεύθυνση Μέσης Ανατολής, Ασίας και Ειρηνικού είναι αρμόδια για την ανάπτυξη και την υλοποίηση του θεματολογίου για τις διεθνείς εταιρικές σχέσεις στις χώρες και τις περιφέρειες της γεωγραφικής αυτής περιοχής. Επιπλέον, η εν λόγω Διεύθυνση παρέχει καθοδήγηση στα τμήματα συνεργασίας των οικείων αντιπροσωπειών της Ένωσης. Η Διεύθυνση διαιρείται σε 4 μονάδες — 3 μονάδες με γεωγραφικές αρμοδιότητες και μία μονάδα με αρμοδιότητα τα οικονομικά θέματα και τις συμβάσεις.

Τι προτείνουμε

Η ΓΔ INTPA προτείνει μία θέση διευθυντή/διευθύντριας, ο οποίος/η οποία θα παρέχει όραμα και καθοδήγηση στη διοίκηση των δραστηριοτήτων της Διεύθυνσης C «Μέση Ανατολή, Ασία και Ειρηνικός», συμπεριλαμβανομένων της διοίκησης του προσωπικού της και της εποπτείας των πόρων της.

Υπό την άμεση εποπτεία του αναπληρωτή γενικού διευθυντή που είναι αρμόδιος για τον συντονισμό αυτής της Διεύθυνσης και των Διευθύνσεων «Αφρική» και «Λατινική Αμερική και Καραϊβική», ο υποψήφιος/η υποψήφια που θα επιλεγεί:

| — | θα παρέχει γενική καθοδήγηση και προσανατολισμό για τον αποτελεσματικό σχεδιασμό, τον συντονισμό και την υλοποίηση των προγραμμάτων της ΓΔ INTPA στη Μέση Ανατολή, την Ασία και τον Ειρηνικό, |
| --- | --- |

—

θα παρέχει γενική καθοδήγηση και προσανατολισμό για τον αποτελεσματικό σχεδιασμό, τον συντονισμό και την υλοποίηση των προγραμμάτων της ΓΔ INTPA στη Μέση Ανατολή, την Ασία και τον Ειρηνικό,

| — | θα συμμετέχει στη διαμόρφωση και την υλοποίηση του συνολικού στρατηγικού οράματος της Γενικής Διεύθυνσης και θα συμβάλλει αποφασιστικά στην επίτευξη των προτεραιοτήτων της Επιτροπής, |
| --- | --- |

—

θα συμμετέχει στη διαμόρφωση και την υλοποίηση του συνολικού στρατηγικού οράματος της Γενικής Διεύθυνσης και θα συμβάλλει αποφασιστικά στην επίτευξη των προτεραιοτήτων της Επιτροπής,

| — | θα εποπτεύει και θα διασφαλίζει τον αποτελεσματικό σχεδιασμό και διαχείριση των δραστηριοτήτων της Διεύθυνσης, συμπεριλαμβανομένης της συμμετοχής στις σχετικές βαθμίδες διακυβέρνησης, στις διαδικασίες διαχείρισης κινδύνου, στις διαδικασίες υποβολής στοιχείων και επικοινωνίας και στις διαδικασίες ανάλυσης/αξιολόγησης των αποτελεσμάτων, |
| --- | --- |

—

θα εποπτεύει και θα διασφαλίζει τον αποτελεσματικό σχεδιασμό και διαχείριση των δραστηριοτήτων της Διεύθυνσης, συμπεριλαμβανομένης της συμμετοχής στις σχετικές βαθμίδες διακυβέρνησης, στις διαδικασίες διαχείρισης κινδύνου, στις διαδικασίες υποβολής στοιχείων και επικοινωνίας και στις διαδικασίες ανάλυσης/αξιολόγησης των αποτελεσμάτων,

| — | θα εκπροσωπεί τον αναπληρωτή γενικό διευθυντή και τον γενικό διευθυντή σε εξωτερικές και εσωτερικές εκδηλώσεις, |
| --- | --- |

—

θα εκπροσωπεί τον αναπληρωτή γενικό διευθυντή και τον γενικό διευθυντή σε εξωτερικές και εσωτερικές εκδηλώσεις,

| — | θα διασφαλίζει τον συντονισμό με τις άλλες Διευθύνσεις της Γενικής Διεύθυνσης και τις λοιπές υπηρεσίες της Επιτροπής, καθώς και την εκπροσώπηση και τις διαπραγματεύσεις με εξωτερικούς και διεθνείς ενδιαφερόμενους φορείς, |
| --- | --- |

—

θα διασφαλίζει τον συντονισμό με τις άλλες Διευθύνσεις της Γενικής Διεύθυνσης και τις λοιπές υπηρεσίες της Επιτροπής, καθώς και την εκπροσώπηση και τις διαπραγματεύσεις με εξωτερικούς και διεθνείς ενδιαφερόμενους φορείς,

| — | θα ηγείται της Διεύθυνσης με τρόπο συμμετοχικό, παρέχοντας στους/στις συναδέλφους του/της τη δυνατότητα να αξιοποιούν πλήρως τις δεξιότητες και τις δυνατότητές τους, |
| --- | --- |

—

θα ηγείται της Διεύθυνσης με τρόπο συμμετοχικό, παρέχοντας στους/στις συναδέλφους του/της τη δυνατότητα να αξιοποιούν πλήρως τις δεξιότητες και τις δυνατότητές τους,

| — | θα διοικεί και θα συντονίζει το έργο περισσότερων από 110 υπαλλήλων, που εργάζονται σε 4 μονάδες στις Βρυξέλλες. |
| --- | --- |

—

θα διοικεί και θα συντονίζει το έργο περισσότερων από 110 υπαλλήλων, που εργάζονται σε 4 μονάδες στις Βρυξέλλες.

Τι αναζητούμε (κριτήρια επιλογής)

Ο/Η ιδανικός/-ή υποψήφιος/-α θα είναι δυναμικός/-ή, υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

α)   Διοικητικές ικανότητες

| — | εξαίρετη ικανότητα διαχείρισης και διοίκησης διοικητικών οργανισμών, τόσο σε στρατηγικό και οργανωτικό επίπεδο όσο και σε επίπεδο εσωτερικής διαχείρισης, |
| --- | --- |

—

εξαίρετη ικανότητα διαχείρισης και διοίκησης διοικητικών οργανισμών, τόσο σε στρατηγικό και οργανωτικό επίπεδο όσο και σε επίπεδο εσωτερικής διαχείρισης,

| — | ικανότητα αποδοτικού καθορισμού προτεραιοτήτων και στόχων, |
| --- | --- |

—

ικανότητα αποδοτικού καθορισμού προτεραιοτήτων και στόχων,

| — | αποδεδειγμένη επιτυχή προϋπηρεσία σε διευθυντική θέση, η οποία καταδεικνύει την ικανότητα καθοδήγησης, κινητοποίησης και ανάπτυξης ομάδων προσωπικού υψηλών προσόντων κατά τρόπο ώστε να αξιοποιήσουν στο έπακρο το δυναμικό τους, καθώς και την ικανότητα εργασίας με ομαδικό πνεύμα στο πλαίσιο της διευθυντικής ομάδας, |
| --- | --- |

—

αποδεδειγμένη επιτυχή προϋπηρεσία σε διευθυντική θέση, η οποία καταδεικνύει την ικανότητα καθοδήγησης, κινητοποίησης και ανάπτυξης ομάδων προσωπικού υψηλών προσόντων κατά τρόπο ώστε να αξιοποιήσουν στο έπακρο το δυναμικό τους, καθώς και την ικανότητα εργασίας με ομαδικό πνεύμα στο πλαίσιο της διευθυντικής ομάδας,

| — | άρτια κατανόηση των διαδικασιών σχεδιασμού, εκτέλεσης και παρακολούθησης έργων στο πλαίσιο της δημόσιας διοίκησης. |
| --- | --- |

—

άρτια κατανόηση των διαδικασιών σχεδιασμού, εκτέλεσης και παρακολούθησης έργων στο πλαίσιο της δημόσιας διοίκησης.

β)   Ειδικές ικανότητες και εμπειρία

| — | πολιτική ευθυκρισία και κατανόηση του σύνθετου γεωπολιτικού πλαισίου και, ιδίως, των ευαισθησιών της γεωγραφικής περιοχής ευθύνης της Διεύθυνσης, |
| --- | --- |

—

πολιτική ευθυκρισία και κατανόηση του σύνθετου γεωπολιτικού πλαισίου και, ιδίως, των ευαισθησιών της γεωγραφικής περιοχής ευθύνης της Διεύθυνσης,

| — | εκτενής γνώση του τομέα των εξωτερικών σχέσεων και εμπειρογνωσία σε αυτόν, συμπεριλαμβανομένης εμπειρίας σε υψηλού επιπέδου θέση σε αντιπροσωπεία της ΕΕ ή σε πρεσβεία κράτους μέλους, |
| --- | --- |

—

εκτενής γνώση του τομέα των εξωτερικών σχέσεων και εμπειρογνωσία σε αυτόν, συμπεριλαμβανομένης εμπειρίας σε υψηλού επιπέδου θέση σε αντιπροσωπεία της ΕΕ ή σε πρεσβεία κράτους μέλους,

| — | άρτια κατανόηση της νομικής και κανονιστικής βάσης, καθώς και της λειτουργίας των ενωσιακών μέσων εξωτερικής χρηματοδότησης, |
| --- | --- |

—

άρτια κατανόηση της νομικής και κανονιστικής βάσης, καθώς και της λειτουργίας των ενωσιακών μέσων εξωτερικής χρηματοδότησης,

| — | ικανότητα μελλοντοστρεφούς σκέψης, με οξεία ικανότητα αντίληψης και υψηλή ικανότητα ανάπτυξης σαφούς στρατηγικού οράματος για τις δραστηριότητες της Διεύθυνσης, |
| --- | --- |

—

ικανότητα μελλοντοστρεφούς σκέψης, με οξεία ικανότητα αντίληψης και υψηλή ικανότητα ανάπτυξης σαφούς στρατηγικού οράματος για τις δραστηριότητες της Διεύθυνσης,

| — | πολύ καλή γνώση της δομής και της οργάνωσης της Γενικής Διεύθυνσης Διεθνών Εταιρικών Σχέσεων, συμπεριλαμβανομένων του ρόλου και των ιδιαιτεροτήτων του δικτύου των αντιπροσωπειών της ΕΕ. |
| --- | --- |

—

πολύ καλή γνώση της δομής και της οργάνωσης της Γενικής Διεύθυνσης Διεθνών Εταιρικών Σχέσεων, συμπεριλαμβανομένων του ρόλου και των ιδιαιτεροτήτων του δικτύου των αντιπροσωπειών της ΕΕ.

γ)   Προσωπικές ιδιότητες

| — | στρατηγική αντίληψη και αποδεδειγμένη ροπή προς τη σύλληψη και την εφαρμογή νέων ιδεών, |
| --- | --- |

—

στρατηγική αντίληψη και αποδεδειγμένη ροπή προς τη σύλληψη και την εφαρμογή νέων ιδεών,

| — | άριστες αναλυτικές δεξιότητες και ικανότητα επίλυσης οργανωτικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων, |
| --- | --- |

—

άριστες αναλυτικές δεξιότητες και ικανότητα επίλυσης οργανωτικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων,

| — | ικανότητα διαμοιρασμού πληροφοριών και συνεργασίας με ομολόγους και συναδέλφους, |
| --- | --- |

—

ικανότητα διαμοιρασμού πληροφοριών και συνεργασίας με ομολόγους και συναδέλφους,

| — | ικανότητα εκπροσώπησης της Επιτροπής και/ή του γενικού διευθυντή, οικοδόμησης άριστων σχέσεων συνεργασίας, επικοινωνίας και διαπραγμάτευσης, τόσο σε διοργανικό όσο και σε διεθνές επίπεδο, καθώς και συνεργασίας με τους πολίτες και τους εσωτερικούς και εξωτερικούς ενδιαφερόμενους φορείς. |
| --- | --- |

—

ικανότητα εκπροσώπησης της Επιτροπής και/ή του γενικού διευθυντή, οικοδόμησης άριστων σχέσεων συνεργασίας, επικοινωνίας και διαπραγμάτευσης, τόσο σε διοργανικό όσο και σε διεθνές επίπεδο, καθώς και συνεργασίας με τους πολίτες και τους εσωτερικούς και εξωτερικούς ενδιαφερόμενους φορείς.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνο εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική εμπειρία του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική εμπειρία μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική εμπειρία του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική εμπειρία μετά την απόκτηση του πανεπιστημιακού τίτλου).

| — | Επαγγελματική εμπειρία: οι υποψήφιοι/-ες πρέπει να διαθέτουν τουλάχιστον 15ετή επαγγελματική εμπειρία (1) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής εμπειρίας πρέπει να έχουν αποκτηθεί σε τομέα συναφή με την παρούσα θέση. |
| --- | --- |

—

Επαγγελματική εμπειρία: οι υποψήφιοι/-ες πρέπει να διαθέτουν τουλάχιστον 15ετή επαγγελματική εμπειρία (1) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής εμπειρίας πρέπει να έχουν αποκτηθεί σε τομέα συναφή με την παρούσα θέση.

| — | Διοικητική εμπειρία: τουλάχιστον 5 έτη της επαγγελματικής εμπειρίας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (2). |
| --- | --- |

—

Διοικητική εμπειρία: τουλάχιστον 5 έτη της επαγγελματικής εμπειρίας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (2).

| — | Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)]. |
| --- | --- |

—

Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)].

Επιλογή και διορισμός

Η Ευρωπαϊκή Επιτροπή θα επιλέξει και θα διορίσει τον/τη διευθυντή/διευθύντρια σύμφωνα με τις οικείες διαδικασίες επιλογής και πρόσληψης [βλέπε: Document on Senior Officials Policy (5) (έγγραφο σχετικά με την πολιτική όσον αφορά τους ανώτερους υπαλλήλους)].

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων διευθυντή/διευθύντριας.

Οι υποψήφιοι/-ες που απαρτίζουν τον κατάλογο των επικρατέστερων υποψηφίων της ΣΕΔ θα κληθούν σε συνέντευξη από το μέλος της Επιτροπής που είναι αρμόδιο για θέματα διεθνών εταιρικών σχέσεων (6).

Μετά τις συνεντεύξεις αυτές, η Ευρωπαϊκή Επιτροπή λαμβάνει την απόφαση διορισμού.

Ο/Η υποψήφιος/-α που θα επιλεγεί πρέπει να είναι τακτοποιημένος/-η στρατολογικά κατά τη νομοθεσία περί στρατολογίας που εφαρμόζεται στην περίπτωσή του/της, να παρέχει τα εχέγγυα ήθους που απαιτούνται για την άσκηση των καθηκόντων του/της και να πληροί τους όρους υγείας που απαιτούνται για την άσκηση των καθηκόντων του/της.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρο πιστοποιητικό εξουσιοδότησης ασφαλείας από την εθνική αρχή ασφαλείας της χώρας του/της. Η εξουσιοδότηση ασφαλείας προσωπικού είναι διοικητική απόφαση η οποία εκδίδεται μετά την ολοκλήρωση ελέγχου ασφαλείας από την αρμόδια εθνική αρχή ασφαλείας του οικείου προσώπου, σύμφωνα με τις εφαρμοστέες εθνικές νομοθετικές και κανονιστικές διατάξεις, και πιστοποιεί ότι ορισμένο πρόσωπο μπορεί να έχει πρόσβαση σε διαβαθμισμένες πληροφορίες έως συγκεκριμένου επιπέδου. (Επισημαίνεται ότι η αναγκαία διαδικασία για την απόκτηση εξουσιοδότησης ασφαλείας μπορεί να κινηθεί μόνο βάσει αιτήματος του εργοδότη και όχι βάσει αιτήματος του/της υποψηφίου/-ας.)

Μέχρι να χορηγηθεί η εξουσιοδότηση ασφαλείας προσωπικού από το οικείο κράτος μέλος και να ολοκληρωθεί η διαδικασία της εξουσιοδότησης ασφαλείας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση σε διαβαθμισμένες πληροφορίες της ΕΕ (ΔΠΕΕ) επιπέδου «CONFIDENTIEL UE/EU CONFIDENTIAL» ή ανώτερου, ούτε να παρίσταται σε συνεδριάσεις κατά τις οποίες συζητούνται τέτοιες ΔΠΕΕ.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (7).

Ισότητα ευκαιριών

Σε ευθυγράμμιση με το άρθρο 1δ του κανονισμού υπηρεσιακής κατάστασης, η Ευρωπαϊκή Επιτροπή επιδιώκει ως στρατηγικό στόχο την επίτευξη ίσης εκπροσώπησης των φύλων σε όλες τις ανώτατες διοικητικές βαθμίδες έως το τέλος της τρέχουσας θητείας της και εφαρμόζει πολιτική ίσων ευκαιριών, ενθαρρύνοντας την υποβολή υποψηφιοτήτων που θα μπορούσαν να συμβάλουν στην επίτευξη περισσότερης πολυμορφίας, ισότητας των φύλων και συνολικής γεωγραφικής ισορροπίας.

Όροι εργασίας

Οι αποδοχές και οι όροι εργασίας είναι αυτοί που προβλέπονται στον κανονισμό υπηρεσιακής κατάστασης.

Ο/Η υποψήφιος/-α που θα επιλεγεί θα προσληφθεί ως υπάλληλος στον βαθμό AD 14. Θα καταταχθεί, ανάλογα με τον χρόνο της επαγγελματικής του/της εμπειρίας, στο κλιμάκιο 1 ή στο κλιμάκιο 2 του βαθμού αυτού.

Εφιστάται η προσοχή των υποψηφίων στο γεγονός ότι όλοι/-ες οι νεοπροσλαμβανόμενοι/-ες υπάλληλοι πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Ο τόπος υπηρεσίας είναι οι Βρυξέλλες (Βέλγιο), όπου εδρεύει η Γενική Διεύθυνση Διεθνών Εταιρικών Σχέσεων.

Η θέση θα είναι διαθέσιμη από τη 16η Φεβρουαρίου 2021.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η διευθυντής/διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική εμπειρία υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίσετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία εγγραφής λήγει στις 23 Απριλίου 2021, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψηφίους/-ες και σε κάθε τρίτο που ενεργεί για λογαριασμό υποψηφίου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων .

---

(1)  Επαγγελματική εμπειρία λαμβάνεται υπόψη μόνο αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική εμπειρία, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να συνυπολογιστεί μόνο μία φορά.

(2)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική εμπειρία, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(3)  https://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EN

(4)  https://eur-lex.europa.eu/legal-content/EL/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Εκτός αν το οικείο μέλος της Επιτροπής έχει μεταβιβάσει το καθήκον αυτό, σύμφωνα με τις αποφάσεις της Επιτροπής της 5ης Δεκεμβρίου 2007 [PV (2007) 1811] και της 30ής Σεπτεμβρίου 2020 [(PV (2020) 2351].

(7)  Οι επιτροπές επιλογής θα μεριμνήσουν ώστε να μη δοθεί αδικαιολόγητο πλεονέκτημα σε υποψηφίους/-ες οι οποίοι/-ες έχουν ως μητρική μία από αυτές τις γλώσσες.

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---